recursal/SuperWikiNEXT-32B huggingface dataset:
**சோ. நடராசன்** (இறப்பு: சூன் 28, 1988) ஈழத்து எழுத்தாளர். இவர் நவாலியூர் சத்தியநாதன் எனும் புனைப்பெயரைக் கொண்டவர். நவாலியூர் சோமசுந்தரப்புலவரின் மகன் ஆவார். பல கவிதைகள், சிறுகதைகள் எழுதியவர். தமிழில் முதல் ஒலிபரப்பாளராக இருந்தவர். தமிழ், சம்ஸ்கிருதம், சிங்களம் ஆகிய மொழிகளில் பாண்டித்தியம் பெற்றவர். சமஸ்கிருதம், சிங்கள மொழி நூல்கள் பலவற்றைத் தமிழில் மொழிபெயர்த்தவர். பத்திரிகை ஆசிரியராகவும், இலங்கை வானொலி தமிழ்ச்சேவை அறிவிப்பாளராகவும் பணியாற்றினார்.

வாழ்க்கைக் குறிப்பு
-------------------

இவர் நவாலியூர் சோமசுந்தரப் புலவரின் புதல்வர் மேலும் நவாலியூர் சோ. இளமுருகனாரின் சகோதரனும் ஆவார். வட்டுக்கோட்டை யாழ்ப்பாணக் கல்லூரியில் கல்வி கற்றார். ஆரம்பத்தில் இலங்கை தகவல் திணைக்களத்தில் ஒரு பத்திரிகை தொடர்பு அதிகாரியாகப் பணிபுரிந்தார். 1944இல் பட்டப்படிப்பை நிறைவு செய்து, கொழும்பு சாகிரா கல்லூரியில் ஆசிரியராகப் பணியாற்றினார். பின்னா் மூன்றாண்டு காலம் தமிழ் விரிவுரையாளராக விளங்கினார். பாடசாலைப் பரிசோதகராகப் பணியாற்றிய பின்னர், அரச கரும மொழித் திணைக்களத்தின் பணிப்பாளராகவும், கல்வி வெளியீட்டுத் திணைக்கள உயர் அதிகாரியாகவும் பதவி வகித்தார்.

பிற்காலம்
---------

சோ. நடராசன் பிற்காலத்தில் தர்மரத்ன தேரர் என்ற பெயரில் பௌத்த துறவியானார். 1988 சூன் 28 இல் தனது 78-வது அகவையில் காலமானார்.

எழுதிய நூல்கள்
--------------

தளத்தில்  
சோ. நடராசன் எழுதிய
 ***நூல்கள்*** உள்ளன.

* இலங்கையின் பூர்வ சரித்திரம் (மொழிபெயர்ப்பு)
* உலக ஐக்கியத்துக்கு அத்திவாரம்
* கீதாஞ்சலி (குமரன் பதிப்பகம் கொழும்பு: 1950, 2008, மொழிபெயர்ப்பு)
* மேகதூதம்
* சித்தார்த்தர்
* பூவை விடு தூது (மொழிபெயர்ப்பு)
* புத்த பகவான் அருளிய போதனை (மொழிபெயர்ப்பு)
* செய் மதி (மொழிபெயர்ப்பு, மூலம்: ரெஜி சிறிவர்த்தன, 1971)
* விநோதனின் சாகசம் (மொழிபெயர்ப்பு, 1966)
* சிவானந்த நடனம் (மொழிபெயர்ப்பு, 1980, தமிழ்நாட்டுப் பாடநூல் நிறுவனம்)

வெளி இணைப்புகள்
---------------

மேற்கோள்கள்
-----------

1. ↑  இலங்கை வானொலியின் இனிய ஒலிபரப்பாளர்கள் (நூல்) - தம்பிஐயா தேவதாஸ், தி. இந்து - எஸ்.எஸ். உமா காந்தன்﻿ - May 17, 2016
2. 1 2  "SEU Library Network". 26 மே 2016 அன்று பார்க்கப்பட்டது.
[*தொடர்பிழந்த இணைப்பு*]
3. ↑  "மார்க்க பகுப்பாய்வு - பௌத்தமும் தமிழும்! bautham.net". 26 மே 2016 அன்று பார்க்கப்பட்டது.
4. ↑  "Cey mati (Book, 1971) [WorldCat.org]". 26 மே 2016 அன்று பார்க்கப்பட்டது.
**பார்சி தாலுகா** (**Barshi taluka**), இந்தியாவின் மகாராட்டிரா மாநிலத்தின் சோலாப்பூர் மாவட்டத்தின் 11 தாலுகாக்களில் ஒன்றாகும்.  இதன் நிர்வாகத் தலைமையிடம் பார்சி நகரத்தில் உள்ளது.
இத்தாலுகா பார்சி எனும் நகராட்சி மற்றும் 9 குறு வட்டங்களையும், 137 வருவாய் கிராமங்களையும் கொண்டுள்ளது. 1541.64 சதுர கிலோ மீட்டர் பரப்பளவு கொண்ட இத்தாலுகாவில் ஒரு சதுர கிலோ மீட்டர் பரப்பில் 242 பேர் வீதம் வாழ்கின்றனர்.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பின் படி, 79,969 வீடுகளைக் கொண்ட பார்சி தாலுகாவின் மொத்த மக்கள் தொகை 3,72,711 ஆகும். மக்கள் தொகையில் ஆண்கள் 1,93,777 மற்றும் 1,78,934 பெண்கள் ஆக உள்ளனர். பாலின விகிதம் 1000 ஆண்களுக்கு 923 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 42971 - 11.53% ஆகும். சராசரி எழுத்தறிவு 69.83% ஆகும். பட்டியல் மக்கள் மற்றும் பழங்குடிகள் முறையே 13.58% மற்றும் 1.28% ஆகவுள்ளனர். இதன் மக்கள் தொகையில் இந்துக்கள் 89.27%, இசுலாமியர்கள் 9.16%, பௌத்தர்கள் 0.34%, சமணர்கள் 0.89% மற்றும் பிறர் 0.34% ஆக உள்ளனர்.

மேற்கோள்கள்
-----------

1. ↑  Tehsils 11 Tehsils of Solapur district
2. ↑  Barshi Taluka
3. ↑  Barshi Taluka Population Census 2011
**பார்சி நுழைவாயில்** (*Barsi Gate*) இந்தியாவில் சுல்தானிய கட்டிடக்கலைக்கு சிறந்த எடுத்துக்காட்டாக கருதப்படும் ஒரு நுழைவாயிலாகும். அரியானா மாநிலத்தின் இசார் மாவட்டத்தில் இருக்கும் சுவர்களால் சூழப்பட்ட நகரமான ஆன்சி நகரத்தில் நுழைவதற்காக அமைக்கப்பட்டிருந்த ஐந்து நுழைவாயில்களில் இதுவும் ஒன்றாகும். தற்போது இந்த ஐந்து நுழைவாயில்களில் எஞ்சியிருக்கும் ஒரே வாயிலும் இதுமட்டுமேயாகும். கி.பி 1303 ஆம் ஆண்டில் சுல்தான் அலாவுதீன் கில்சியால் கட்டப்பட்டு கி.பி.1522 ஆம் ஆண்டில் இப்ராகிம் லோடியின் ஆட்சிக்காலத்தில் பழுதுபார்க்கப்பட்டது. 30 மீட்டர் உயரம் கொண்டுள்ள இவ்வாயில் இந்திய அரசாங்கத்தால் பாதுகாக்கப்படுகிறது. தில்லி நுழைவாயில் (கிழக்கு), இசார் நுழைவாயில் (மேற்கு), கோசைன் நுழைவாயில் (வட-கிழக்கு), உம்ரா நுழைவாயில் (தென்-கிழக்கு) என மற்ற நான்கு வாயில்களும் பெயரிடப்பட்டுள்ளன.

மேற்கோள்கள்
-----------

1. ↑  Corporation, Haryana Tourism. "Barsi Gate | Places of Interest | Hisar | Destinations | Haryana Tourism Corporation Limited". *destination* (ஆங்கிலம்). 2019-09-09 அன்று மூலதளத்திலிருந்து பரணிடப்பட்டது எடுக்கப்பட்டது. 2019-09-13 அன்று பார்க்கப்பட்டது.
2. ↑  "Barsi Gate 2019, #2 top things to do in hansi, haryana, reviews, best time to visit, photo gallery | HelloTravel India". *www.hellotravel.com*. 2019-09-13 அன்று பார்க்கப்பட்டது.
3. ↑  "Barsi Gate, Hisar". *www.nativeplanet.com* (ஆங்கிலம்). 2019-09-13 அன்று பார்க்கப்பட்டது.
**இலங்கை வீதி அபிவிருத்தி அதிகாரசபை** இலங்கையில் உள்ள தேசிய நெடுஞ்சாலைகளைப் பேணுவதற்கும், மேம்படுத்துவதற்குமான பொறுப்புக் கொண்டுள்ள ஓர் அரசு அமைப்பு ஆகும். "ஏ" வகுப்பு வீதிகளும், "பி" வகுப்பு" வீதிகளும் இந்த அதிகார சபையின் பொறுப்பில் உள்ளன. ஏற்கனவே வீதி வலையமைப்பில் அடங்கியுள்ள வீதிகளுக்குப் புறம்பாகப் புதிய வீதிகளைத் திட்டமிடுவதும் அவற்றை வடிவமைத்துக் கட்டுவிப்பதும் இவ்வதிகாரசபையின் பொறுப்பு ஆகும்.

நிறுவன அமைப்பு
--------------

இது நாட்டிலுள்ள முதன்மையான குடிசார் பொறியியல் நிறுவனங்களில் ஒன்று. வீதிகளைத் திட்டமிடுதல், வீதிகளையும் பாலங்களையும் வடிவமைத்தல், கட்டுமானம், பராமரிப்பு, நெடுஞ்சாலைப் பாதுகாப்பு போன்ற துறைகளில் சிறப்புத் திறமைகள் கொண்டவர்கள் பலர் இங்கே பணியில் உள்ளனர். பொது மேலாளரே இந்நிறுவனத்தின் தலைமை நிறைவேற்று அதிகாரி ஆவார். இவருக்குக் கீழ் பல இயக்குனர்கள் உள்ளனர். இவர்கள் ஒவ்வொருவரும் தமக்குக் கீழ் தனியான பொறுப்புக்களைக் கொண்டுள்ளனர்.

பிரிவுகள்
---------

இந்த அதிகார சபையில் பல பிரிவுகள் உள்ளன. அவற்றுள் முக்கியமானவை:

* பராமரிப்பு மேலாண்மை மற்றும் கட்டுமானப் பிரிவு
* வேலைகள் பிரிவு
* பொறியியல் சேவைகள் பிரிவு
* நெடுஞ்சாலைகள் வடிவமைப்புப் பிரிவு
* ஆய்வுகள் மற்றும் மேம்பாட்டுப் பிரிவு.
* இயந்திரவியல் பிரிவு
* பயிற்சிப் பிரிவு
* திட்டமிடல் பிரிவு
* சொத்து மேலாண்மை மற்றும் வருவாய்ப் பிரிவு
* நிதிப் பிரிவு
* நிர்வாகப் பிரிவு
* நிலம் கையகப்படுத்தல் மற்றும் மீள் குடியேற்றப் பிரிவு
* சட்டப் பிரிவு
* உள்ளகக் கணக்காய்வுப் பிரிவு.

வெளியிணைப்புக்கள்
-----------------

* இலங்கை வீதி அபிவிருத்தி அதிகாரசபையின் இணையத்தளம்
**ரகஸ்யத்திரயம்**  என்னும் நூல் வைணவத்தின் மூன்று மந்திரங்களை விளக்கும் நூல். நூலின் ஆசிரியர் பரகால நல்லான். இவரைத் 'திருவரங்கச் செல்வனார்' என்றும், 'பரகாலாச்சார்யர்' என்றும் குறிப்பிடுகின்றனர். இவரது இந்த நூலையும் '**ரகஸ்யார்த ப்ரதீபிகை'** என்றும், **பரகால நல்லான் ரகஸ்யம்** என்னும் வழங்குவர்.

நூல் அளவில் பெரிதாக உள்ளது.. ஓம் நமோ நாராயணாய - மந்திரம் 72 பக்கங்களில் விளக்கப்பட்டுள்ளது. இரண்டாவது மந்திரம்  126 பக்கங்களில் விளக்கப்பட்டுள்ளது. மூன்றாவது மந்திரம் சரமலோகம்.   இந்த மந்திரம் இந்த நூலில் 110 பக்கங்களில் விளக்கப்பட்டுள்ளது. இந்த நூல் மணிப்பிரவாள நடையில் உள்ளது. 

**Page Module:Hatnote/styles.css has no content.**

ரகஸ்யத்ரயம் தொடர்புடைய கட்டுரையை மந்திரத்திரையம் பக்கத்தில் காணலாம்.

##### அடிக்குறிப்பு

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 115.
2. ↑  டெம்மி அளவில் 308 பக்கம்
3. ↑  
ஸ்ரீமத் நாராயணாய சரணௌ சரணம் ப்ரபத்யே  

ஸ்ரீமதே நாயாயணாய நம:
4. ↑  இது பகவத் கீதையில் உள்ளது
5. ↑  எல்லாக் கர்ம யோகாதி உபாயங்களையும் விட்டு என் ஒருவனையே சரண்டைவாய். நான் உன்னை உன்னுடைய பாவங்களினின்று விடுவிப்பேன். நீ சோகிக்க வேண்டிய நிமித்தம் இல்லை. - இது இந்த மந்திரத்தின் பொருள். குருச்சேத்திரப் போர்முனையில் கண்ணன் இதனை அருச்சுனனுக்கு உபதேசித்தான்
6. ↑  பதிப்பு - ஸ்ரீ வைணவ கிரந்த முத்ராபக சபை, 1918
**யுத்வீர் சிங்** (*Yudhvir Singh*) இந்தியாவின் ராசத்தான் மாநிலத்தைச் சேர்ந்த ஒரு சுதந்திர போராட்ட வீரர், அரசியல்வாதி மற்றும் ஓமியோபதி மருத்துவராவார்.

ஆக்ரா மற்றும் அலகாபாத்து நகரங்களில் சிங் படித்தார். 1920 ஆம் ஆண்டு முதல் ஓமியோபதி மருத்துவம் பயிற்சி செய்யத் தொடங்கினார். ஆர்ய சமாஜத்தின் உறுப்பினராக இருந்தார். 1928 ஆம் ஆண்டில் இவர் தில்லியின் சாந்தினி சவுக்கில் ஓர் ஓமியோபதி இலவச மருந்தகத்தை அமைத்தார். இம்மருந்தகம் பின்னர் மிர் முகமது உசேன் சாகிப்பின் உதவியுடன் டாக்டர் யுத்வீர் சிங் ஓமியோபதி அறக்கட்டளை என்று பெயர் மாற்றப்பட்டது.

அந்த நேரத்தில், சிங் தில்லியில் இந்திய தேசிய காங்கிரசின் தலைவராக இருந்தார். 

1932, 1941 மற்றும் 1942 ஆம் ஆண்டு நடைபெற்ற வெள்ளையனே வெளியேறு இயக்கம் ஆகிய சுதந்திரப் போராட்டங்களில் பங்கேற்றார். சுதந்திரத்திற்கான பிரச்சாரத்தின் போது சிங் நான்கு ஆண்டு ஒன்பது மாதங்கள் சிறையில் அடைக்கப்பட்டார். இந்த இயக்கங்களின் போது சிங்கின் மனைவி ராணி ராசுவும் கைது செய்யப்பட்டார். 

1935 ஆம் ஆண்டு சிங் தில்லி பிரதேச காங்கிரசு கமிட்டியின் செயலாளரானார். 1937 ஆம் ஆண்டில் சிங் தில்லியின் நகராட்சி ஆணையரானாராகப் பொறுப்பேற்று 1952 ஆம் ஆண்டு வரை பதவி வகித்தார்.

சாந்தினி சவுக் தொகுதியில் இந்திய தேசிய காங்கிரசு வேட்பாளராக யுத்வீர் சிங் தேர்தலில் நின்று போட்டியிட்டார். 4,413 வாக்குகளைப் பெற்று (தொகுதியில் 52.84% வாக்குகள்) தேர்தலில் வெற்றி பெற்றார்.

1955 மற்றும் 1956 ஆம் ஆண்டுகளுக்கு இடையில் தில்லி மாநில அரசாங்கத்தில் சுகாதாரம் மற்றும் புனர்வாழ்வு, தொழில்கள் மற்றும் தொழிலாளர் மற்றும் சிறைச்சாலையாக அமைச்சராக பணியாற்றினார். இவரது ஆட்சிக் காலத்தில் தில்லி ஓமியோபதி சட்டம் நிறைவேற்றப்பட்டது. இந்தச் சட்டம் அக்டோபர் 1, 1956 முதல் நடைமுறைக்கு வந்தது.

இந்திய அரசாங்கம் யுத்வீர் சிங்கிற்கு 1971 ஆம் ஆண்டு பத்மசிறீ விருதும் 1977 ஆம் ஆண்டு பத்மபூசண் விருதும் வழங்கி சிறப்பித்தது.

மேற்கோள்கள்
-----------

1. 1 2 3  Nehru Memorial Museum and Library. *NMML Manuscripts: An Introduction*. New Delhi: Nehru Memorial Museum and Library, 2003. p. 516
2. 1 2  *Directory & Who's Who of Homeopathic Practitioners*. New Delhi: B. Jain, 1970. pp. 93, 119
3. ↑  *The Times of India Directory and Year Book Including Who's Who*. Bombay: Bennett, Coleman & Co, 1954. p. 840
4. ↑  Taneja, Anup. *Gandhi, Women, and the National Movement: 1920 - 47*. New Delhi: Har-Anand Publ, 2005. p. 149
5. ↑  Election Commission of India. *STATISTICAL REPORT ON GENERAL ELECTION, 1951 TO THE LEGISLATIVE ASSEMBLY OF DELHI*
6. ↑  Chander, Jag Parvesh. *Remedy for Delhi's Ills*. Delhi: Metropolitan Book Co, 1975. p. 5
7. ↑  Dilli Homoeopathic Anusandhan Parishad. *Development of Homoeopathy in Delhi பரணிடப்பட்டது 2018-11-28 at the வந்தவழி இயந்திரம்*
8. ↑  "Padma Awards Directory (1954–2014)" (PDF). Ministry of Home Affairs (India). 21 May 2014. pp. 47, 70. 15 நவம்பர் 2016 அன்று மூலம் (PDF) பரணிடப்பட்டது. 23 March 2016 அன்று பார்க்கப்பட்டது.
**வீணை குப்பய்யர்** (1798–1860) தென்னிந்தியாவைச் சேர்ந்த வீணை இசைக் கலைஞரும், கருநாடக இசைப் பாடலாசிரியரும் ஆவார். இவர், சங்கீத மும்மூர்த்திகளில் ஒருவரான தியாகராஜரின் மாணவர். குப்பய்யர் தனது பாடல்களை தெலுங்கு மொழியில் எழுதியுள்ளார்.

வாழ்க்கைக் குறிப்பு
-------------------

குப்பய்யர் 1798ஆம் ஆண்டு சென்னைக்கு அருகிலுள்ள திருவொற்றியூரில் பிறந்தார். இவரின் தந்தை 'வீணை சாம்பமூர்த்தி' என்பவராவார். வீணை வாசிப்பதில் வல்லவரான தனது தந்தையிடம் வீணை வாசிக்கவும், இசையையும் கற்றார் குப்பய்யர். தெலுங்கு, சமக்கிருத மொழிகளையும் கற்றார். தியாகராஜரிடம் மாணவராகச் சேர்ந்து கிருதிகளை கற்றார். தியாகராஜர் ஒருமுறை குப்பய்யரின் இல்லத்திற்கு வந்திருக்கிறார். இந்த வருகையை நினைவுகொள்ளும் விதமாக தனது 3 மகன்களில் ஒருவருக்கு 'தியாகராஜர்' எனப் பெயரிட்டார் குப்பய்யர். இந்தக் குழந்தையே பின்னாளில் ‘திருவொற்றியூர் தியாகையர்’ என்றழைக்கப்பட்டது. குப்பய்யர் 1860ஆம் ஆண்டு தனது 62ஆம் வயதில் காலமானார்.

இசைப்பணிகள்
-----------

தியாகராஜரால் ஊக்குவிக்கப்பட்டு தெலுங்கு மொழியில் வர்ணங்கள், கிருதிகள், கீர்த்தனைகளை எழுதியவர் குப்பய்யர். 'கோபாலதாச' என்பது இவரின் முத்திரையாகும்.

இவர் செய்துள்ள இசை வடிவங்கள்:

* வெங்கடேஸ்வர பஞ்சரத்னம்
* காளஹஸ்தீச பஞ்சரத்னம்
* சாமுண்டேஸ்வரி பஞ்சரத்னம்

இவரின் மாணவர்கள்:

* கொத்தவாசல் வெங்கட்ராமையர்
* பொன்னுசாமி
* சீதாராமையர்

பெற்ற பட்டங்களும் சிறப்புகளும்
------------------------------

* இசையின் பலதுறைகளில் சிறந்து விளங்கியதால், 'கானச் சக்ரவர்த்தி' எனும் பட்டம்.
* நாராயணகௌளை இராகம் பாடுவதில் வல்லவர் என்பதால், 'நாராயணகௌளை குப்பய்யர்' என்றழைக்கப்பட்டார்.
* 'பாடக குப்பய்யர்' என்றும் அழைக்கப்பட்டார்.

உசாத்துணை
---------

* பக்கம் எண்:592, டாக்டர். கே. ஏ. பக்கிரிசாமிபாரதி எழுதிய 'இந்திய இசைக்கருவூலம்' எனும் நூல் (மூன்றாம் பதிப்பு, செப்டம்பர் 2006; வெளியீடு: குசேலர் பதிப்பகம், சென்னை - 78.)

வெளியிணைப்புகள்
---------------

* கர்னாட்டிக்கா.நெட் இணையதளம்
**யுரானிடே** (*Uraniidae*) என்பது நான்கு துணைக் குடும்பங்களைக் கொண்டஅந்துப்பூச்சி குடும்பம் ஆகும். இந்த குடும்பத்தில் 90 பேரினங்கள் சுமார் 700 சிற்றினங்கள் உள்ளன. இவை அமெரிக்கா, ஆப்பிரிக்கா மற்றும் இந்தோ-ஆஸ்திரேலியாவின் வெப்பமண்டல பகுதி முழுவதும் காணப்படுகின்றன. சில வெப்பமண்டல சிற்றினங்கள் பிரகாசமான, பட்டாம்பூச்சி போன்ற வண்ணங்களுடன் அறியப்படுகின்றன. மேலும் இவை சூரிய அஸ்தமன அந்துப்பூச்சிகள் என்று அழைக்கப்படுகின்றன (*கிரிசிரிடியா ரைபியசு*). இத்தகைய அந்துப்பூச்சிகள் நச்சுத்தன்மை வாய்ந்தவை. இதனுடைய பிரகாசமான வண்ணம் வேட்டையாடும் உயிரிகளுக்கு எச்சரிக்கை விடுப்பதாக உள்ளது.

யுரேனிடே குடும்பத்தில் பகலாடி மற்றும் இரவாடுதல் சிற்றினங்கள் உள்ளன. பகல் நேரத்தில் பறக்கும் இனங்கள் பொதுவாக இரவு நேர அந்துப்பூச்சிகளை விட மிகவும் குறிப்பிடத்தக்க வண்ணம் மற்றும் செயல்பாட்டுடன் காணப்படும். பகலில் காணப்படும் சிற்றினங்கள் மாறுபட்ட செதில்கள் மற்றும் பல வால்களைக் கொண்டுள்ளன. இவை பெரும்பாலும் பட்டாம்பூச்சிகள் என்று தவறாகக் கருதப்படுவதற்கு வழிவகுக்கின்றது. இதற்கு நேர் மாறாக, இரவு நேரச் சிற்றினங்கள் பொதுவாகச் சிறிய, வெளிர் நிற வண்ணத்தில் உள்ளன. யுரேனிடே அந்துப்பூச்சிகள் ஜியோமெட்ர் அந்துப்பூச்சிகளைப் போன்றன. ஆனால் வேறுபட்ட இறக்கை நரம்புகள் இவற்றை வேறுபடுத்துகின்றன.

மேற்கோள்கள்
-----------

1. 1 2  Carter, David, *Eyewitness Handbook to Butterflies and Moths* (1992) pp. 190–191; Dorling Kindersley/New York, NY

மேலும் படிக்க
-------------

* Minet, J. and Socble, M.J. (1999). The Drepanoid/Geometroid Assemblage. pp. 301–329 in Kristensen, N.P. (Ed.). *Lepidoptera, Moths and Butterflies*. Volume 1: Evolution, Systematics, and Biogeography. Handbuch der Zoologie. Eine Naturgeschichte der Stämme des Tierreiches / Handbook of Zoology. A Natural History of the phyla of the Animal Kingdom. Band / Volume IV Arthropoda: Insecta Teilband / Part 35: 491 pp. Walter de Gruyter, Berlin, New York.

வெளி இணைப்புகள்
---------------

* 

* பொதுவகத்தில் யுரானிடே தொடர்பாக ஊடகக் கோப்புகள் உள்ளன.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1815107
* விக்கியினங்கள்: Uraniidae
* AFD: Uraniidae
* BAMONA: Uraniidae
* BioLib: 17267
* BOLD: 691
* BugGuide: 14333
* EoL: 915
* EPPO: 1URANF
* Fauna Europaea: 16714
* Fauna Europaea (new): 61174282-cf5c-47f5-9f0d-7f00faee8296
* GBIF: 8872
* iNaturalist: 122401
* IRMNG: 111077
* ITIS: 693979
* என்.சி.பி.ஐ: 219479

 |
**மரியன் கோஷ்லேண்ட் அறிவியல் அருங்காட்சியகம்** (*Marian Koshland Science Museum*) அமெரிக்க தேசிய அறிவியல் அகாடமியின் (NAS) பராமரிப்பில் வாஷிங்டன், டிசி யில் 2004  ஆம் ஆண்டு முதல் 2017 ஆம் ஆண்டு வரை செயல்பட்டு மூடப்பட்டது. பொதுமக்களுக்கு ஏற்ற வகையில், நவீன அறிவியல் மற்றும் அறிவியல் சிக்கல்களை எளிதாக அணுகக்கூடிய வகையில், காட்சிப்பொருட்கள் இந்த அருங்காட்சியகத்தில் இடம்பெற்றிருந்தன. இது அமெரிக்காவின் தேசிய அகாடமிகளின் அறிக்கைகளில் முன்வைக்கப்பட்ட, தேசிய மற்றும் உலகின் பொதுக் கொள்கை முடிவுகளுக்கு ஏற்ப, அறிவியல் சிக்கல்களை ஆராய்ந்தது. தேசிய அறிவியல் அகாடமியின் அருங்காட்சியகம் லேப்எக்ஸாக (LabX) மாறியது.

கண்காட்சி வளர்ச்சி
------------------

கோஷ்லாண்ட் அறிவியல் அருங்காட்சியகம் தேசிய அறிவியல் அகாடமியின் ஒரு பகுதியாக இருந்தது. அருங்காட்சியகத்தை மேம்படுத்த அறிவியல் வல்லுநர்கள் குழுவாக இணைந்து செயல்பட்டனர். இந்த வல்லுநர்களின் குழுக்களின் வழிகாட்டுதலின் அடிப்படையில் கண்காட்சி கூடங்கள் (Galleries) உருவாக்கப்பட்டன. ஒவ்வொரு காட்சிப் பொருளுக்கும் ஒரு அறிவியல் வழிகாட்டுதல் குழுவோ துறை சார்ந்த வல்லுநர் குழுவோ மேற்பார்வையிட்டு வழிகாட்டியது. அருங்காட்சியகப் பணியாளர்களின் முக்கியக் குழு, மேம்பாடு மற்றும் புனையமைப்பு உட்பட காட்சிப்பொருட்களுக்கான தேர்வின் அனைத்து அம்சங்களையும் எளிதாக்கியது. இந்த அருங்காட்சியகம் தனிப்பட்ட முறையில், நேர்முகமாகவோ அல்லது இணைய இயங்கலை வாயிலாகவோ, ஆலோசனைக் குழுக்களிடமிருந்து உள்ளீட்டைப் (Input) பெற்றது. இந்த அருங்காட்சியகத்தில் மூலோபாய திட்டமிடலில் அருங்காட்சியக ஆலோசனைக் குழுவும் ஈடுபட்டிருந்தது.

இந்த அருங்காட்சியகம் இரண்டு முதன்மை காட்சிப்பொருட்களை மையமாகக் கொண்டது: "புவி ஆய்வகம்" (Earth Lab), இது காலநிலை மாற்றம் தொடர்பான பிரச்சினைகளில் கவனம் செலுத்துகிறது; "வாழ்க்கை ஆய்வகம்" (Life Lab) கற்றல், முதுமை, ஊட்டச்சத்து மற்றும் தொற்று நோய்கள் ஆகியவற்றில் கவனம் செலுத்துகிறது. இந்த அருங்காட்சியகத்தில் "அறிவியல் அதிசயங்கள்" என்ற பிரிவு ஊடாடத்தக்க காட்சிப் பொருட்களுக்கான (interactive exhibits) செயல்பாடுகளில் ஈடுபட்டு வருகிறது.

அருங்காட்சியகத்தின் தோற்றம்
---------------------------

ஏப்ரல் 2004 ஆம் தேதி தொடங்கப்பட்ட மரியன் கோஷ்லேண்ட் அறிவியல் அருங்காட்சியகத்திற்கு, மரியன் கோஷ்லேண்ட் என்பவரின் பெயரிடப்பட்டது. இவர் நோய் எதிர்ப்பு சக்தி வல்லுநரும் மூலக்கூறு உயிரியலாளரும் ஆவார். இவர் ஆன்டிபாடிகளின் நடத்தையில் அற்புதமான ஆய்வுகளை மேற்கொண்டார். இவரது கணவர் டேனியல் கோஷ்லேண்ட் என்சைம்கள் மற்றும் பாக்டீரியாக்கள் பற்றிய ஆய்வில் வல்லமை பெற்ற ஒரு மூலக்கூறு உயிரியலாளர் ஆவார். இவர்கள் அளித்த நன்கொடையின் விளைவாக இந்த அருங்காட்சியகம் உருவாக்கப்பட்டுள்ளது. எலைட் லிபரல் ஆர்ட்ஸ் கல்லூரி, ஹேவர்ஃபோர்ட் கல்லூரியில் உள்ள மரியன் கோஷ்லேண்ட் ஒருங்கிணைந்த இயற்கை அறிவியல் மையத்துடன் அருங்காட்சியகம் தன் பெயரைப் பகிர்ந்து கொண்டது.

இடம்
----

இந்த அருங்காட்சியகம் 525 E தெரு, NW இல் அமைந்துள்ளது. அருங்காட்சியக நுழைவு வாயில் வாஷிங்டன், டிசி யின் பென் குவார்ட்டர் பகுதியின் 6வது மற்றும் E தெருக்கள், NW சந்திப்பில் உள்ளது.

மேற்கோள்கள்
-----------

1. 1 2  "NAS Announces the Launch of the LabX Public Engagement Program". *National Academy of Sciences*. National Academy of Sciences. February 14, 2018. 13 May 2018 அன்று பார்க்கப்பட்டது.
2. ↑  "Koshland now closed". National Academy of Sciences.

வெளி இணைப்புகள்
---------------

* தேசிய அறிவியல் அகாடமியின் மரியன் கோஷ்லேண்ட் அறிவியல் அருங்காட்சியகத்திற்கான அதிகாரப்பூர்வ தளம்
கணிதத்தில் **தனிமதிப்புச் சார்பு** (*Absolute value function*) என்பது தரப்படும் உள்ளீடுகளுக்கு அவற்றின் தனி மதிப்புகளை வெளியீடாகத் தருகின்ற சார்பு. தனி மதிப்பு அல்லது மட்டு அல்லது எண்ணளவு என்ற கருத்துரு மெய்யெண்களுக்கு வரையறுக்கப்பட்டு, சிக்கலெண்கள், வளையங்கள், களங்கள் மற்றும் திசையன் வெளிகளுக்கு நீட்டிக்கப்படுகிறது. 

ஏதேனுமொரு மெய்யெண் *x* இன் தனிமதிப்பு: 

{\displaystyle |x|={\begin{cases}x,&{\mbox{if }}x\geq 0\\-x,&{\mbox{if }}x<0.\end{cases}}}
ஏதேனுமொரு சிக்கலெண் {\displaystyle z=x+iy,} (*x*, *y* மெய்யெண்கள்) இன் தனிமதிப்பு:

{\displaystyle |z|={\sqrt {x^{2}+y^{2}}}.}

தனிமதிப்புச் சார்பு
-------------------

மெய்யெண்களின் தனிமதிப்புச் சார்பின் வரைபடம்.
முப்படிச் சார்புடன் தனிமதிப்புச் சார்பின் இணைப்பு
மெய்யெண்களின் தனிமதிப்புச் சார்பு எங்கும் ஒரு தொடர்ச்சியான சார்பு. பூச்சியம் தவிர்த்த அனைத்து மெய்யெண்களுக்கும் இச்சார்பு வகையிடத்தக்கது. (−∞, 0] இடைவெளியில் ஓரியல்பாகக் குறையும் சார்பாகவும் [0, ∞) இடைவெளியில் ஓரியல்பாகக் கூடும் சார்பாகவும் அமையும். ஒரு மெய்யெண்ணின் தனிமதிப்பும் அம்மெய்யெண்ணின் எதிர் மெய்யெண்ணின் தனிமதிப்பும் சமம் என்பதால் மெய்யெண்ணின் தனிமதிப்புச் சார்பு ஓர் இரட்டைச் சார்பு. எனவே இச்சார்பு நேர்மாற்றத்தக்கதல்ல. மேலும் இச்சார்பு துண்டுவாரி நேரியல் சார்பு மற்றும் குவிவுச் சார்பு.

மெய் மற்றும் சிக்கலெண் தனிமதிப்புச் சார்புகள் தன்னடுக்கானவை. ({\displaystyle f\!\left(f\!\left(x\right)\right)=f\!\left(x\right)})

### குறிச்சார்புடன் தொடர்பு

தனிச் சார்பு ஒரு மெய்யெண்ணின் மதிப்பை மட்டுமே தருகிறது; குறியினை விட்டுவிடுகிறது. ஆனால் குறிச் சார்பு மதிப்பை விட்டுவிட்டு குறியை மட்டுமே தருகிறது. இவ்விரு சார்புகளுக்கு இடையேயுள்ள தொடர்பு:

{\displaystyle |x|=x\operatorname {sgn}(x),}
*x* ≠ 0 எனில்,

{\displaystyle \operatorname {sgn}(x)={\frac {|x|}{x}}.}
### வகைக்கெழு

*x* ≠ 0 ஐத்தவிர மற்ற அனைத்து மெய்யெண்களுக்கும் தனிமதிப்புச் சார்பு வகையிடத்தக்கது. *x* ≠ 0 இல் இதன் வகைக்கெழு படிச்சார்பாக கிடைக்கும்.

{\displaystyle {\frac {d|x|}{dx}}={\frac {x}{|x|}}={\begin{cases}-1&x<0\\1&x>0.\end{cases}}}
 |*x*| இன் *x* ஐப் பொறுத்த இரண்டாம் வகைக்கெழு எங்கும் (பூச்சியத்தைத் தவிர) பூச்சியமாக இருக்கும்.

### எதிர்வகைக்கெழு

தனிமதிப்புச் சார்பின் எதிர்வகைக்கெழு:

{\displaystyle \int |x|dx={\frac {x|x|}{2}}+C,}
இங்கு C, தொகையீட்டுக் காரணி.

குறிப்புகள்
-----------

1. ↑  Mendelson, p. 2.
2. ↑  González, Mario O. (1992). *Classical Complex Analysis*. CRC Press. பக். 19. பன்னாட்டுத் தரப்புத்தக எண்:9780824784157. .
3. ↑  Weisstein, Eric W. *Absolute Value.* From MathWorld – A Wolfram Web Resource.
4. ↑  Bartel and Sherbert, p. 163

மேற்கோள்கள்
-----------

* Bartle; Sherbert; *Introduction to real analysis* (4th ed.), John Wiley & Sons, 2011 ISBN 978-0-471-43331-6.
* Mendelson, Elliott, *Schaum's Outline of Beginning Calculus*, McGraw-Hill Professional, 2008. ISBN 978-0-07-148754-2.
**விஞ்ஞான பைரவ தந்திரம்** அல்லது **விஞ்ஞான் பைரவ தந்திரம்** என்பது காசுமீர சைவத்தின் பிரிவான திரிக்கா நூலாகும். இந்த நூலில் சிவபெருமானுக்கும் உமைக்கும் இடையே ஆன உரையாடலில் தியானம் குறித்தவை இடம்பெற்றுள்ளன. இந்நூலில் 112 தியான முறைகள் இடம் பெற்றுள்ளன. இது தந்திர வகை நூல்களுள் ஒன்றாக உள்ளது.

இந்நூலை ஓஷோ, ரங்கநாத ராவ் ஆகியோர் ஆங்கிலத்தில் மொழிபெயர்த்துள்ளனர்.

தந்த்ரா பற்றி ஓஷோ
-----------------

"தந்திரா என்ற வார்த்தைக்குப் பொருள் யுக்தி, டெக்னிக், முறை, வழி என்பதுதான். ஆகவே, இந்நூல் விஞ்ஞான பூர்வமானது. விஞ்ஞானம் 'ஏன்?' என்பதில் அக்கறை உடையது அல்ல. விஞ்ஞானம் 'எப்படி?' என்பதில் அக்கறை உள்ளது. தந்த்ரா ஒரு தத்துவம் அல்ல *என தந்த்ரா பற்றி ஓஷோ விளக்கம் அளிக்கிறார்.*

தேவியின் கேள்வியும் சிவாவின் பதிலும்
------------------------------------

தேவியாகிய உமை சிவபெருமானிடம் 'சிவனே நீ உண்மையில் என்ன?; வியப்பு நிறைந்த இந்த பேரண்டம் யாது?; விதை எதனால் ஆனது?; பேரண்ட சக்கரத்தின் மையமாய் இருப்பவர் யார்?; உருவங்களில் நிறைந்தும் உருவங்களைக் கடந்தும் இருக்கின்ற இந்த வாழ்க்கை என்ன? என்பது போன்ற பல கேள்விகளைக் கேட்டு தனது சந்தேகங்களை போக்குமாறு வேண்டுகின்றாள். அதற்கு சிவபெருமான் யுக்திகளோடான வழிமுறைகளில் விளக்கம் தருகிறார். உமையின் சந்தேகங்களைப் போக்குகிறார்

ஆதாரங்கள்
---------

1. ↑  Paul Reps, *Zen Flesh, Zen Bones, A Collection of Zen and Pre-Zen Writings* (ISBN 0-8048-0644-6)
2. ↑  தந்த்ரா ரகசியங்கள்- பாகம் 1- விஞ்ஞான பைரவ் தந்த்ராவின் புதிய விளக்கம்-ஓஷோ-தமிழ் மொழிபெயர்ப்பு: தியான் சித்தார்த்- கண்ணதாசன் பதிப்பகம் - ஆறாம் பதிப்பு :செப்டம்பர் 2014.
3. ↑  தந்த்ரா ரகசியங்கள்- பாகம் 1- விஞ்ஞான பைரவ் தந்த்ராவின் புதிய விளக்கம்-ஓஷோ-தமிழ் மொழிபெயர்ப்பு: தியான் சித்தார்த்- கண்ணதாசன் பதிப்பகம் - ஆறாம் பதிப்பு :செப்டம்பர் 2014.

வெளி இணைப்புகள்
---------------

* Muktabodha Online Library பரணிடப்பட்டது 2015-07-02 at the வந்தவழி இயந்திரம் - containing many Text of the Kashmir Series of Texts and Studies.
**மரியம் பிச்சை** (M. Mariam Pichai) இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். 1951 ஆம் ஆண்டு ஏப்ரல் மாதம் 27 ஆம் தேதியன்று இவர் பிறந்தார்.  இவர் திருச்சிராப்பள்ளியில் அதிமுக கட்சியின் அமைப்புச் செயலாளராகவும் இருந்துள்ளார். 2011 ஆம் ஆண்டு நடைபெற்ற சட்டப்பேரவைத் தேர்தல்களில், திருச்சி (மேற்கு) சட்டமன்றத் தொகுதியின் திமுக அமைச்சர் கே. என். நேருவை எதிர்த்துப் போட்டியிட்டு முதன்முறையாக வெற்றி பெற்றார். அப்போது அமைக்கப்பட்ட புதிய அமைச்சரவையில் சுற்றுச்சூழல் அமைச்சராக மே 16, 2011 ஆம் ஆண்டு மே மாதம் 16 ஆம் தேதியன்று பதவியேற்றார். 60 வயதான மரியம் தான் பதவியேற்ற எட்டாம் நாளிலிலேயே 2011 ஆம் ஆண்டு மே மாதம் 23 ஆம் தேதியன்று சென்னை-திருச்சி நெடுஞ்சாலையில் பாடலூர் அருகே ஒரு சாலை விபத்தில் உயிரிழந்தார்.

திருச்சி மாவட்டம் சங்கிலியாண்டபுரத்தை சேர்ந்த மரியம் பிச்சை வரலாறு பாடத்தில் இளங்கலை பட்டம் பெற்றுள்ளார். இவருக்கு பாத்திமா கனி என்ற மனைவியும் மூன்று மகன்களும் உள்ளனர். திரைப்பட விவெளியீட்டாளராக இருந்த மரியம் பிச்சை, திரையரங்கு ஒன்றையும் நடத்தி வந்துள்ளார். இவர் 1988 ஆம் ஆண்டு சங்கிலியாண்டபுரம் 27 ஆவது வார்டு உறுப்பினராக தேர்ந்தெடுக்கப்பட்டு அரசியல் வாழ்க்கையை துவக்கினார்.

மேற்கோள்கள்
-----------

1. ↑  தினமலர் வாழ்கைவரலாறு
2. ↑  அமைச்சர் மரியம் பிச்சை மரணம் : விபத்து நடந்தது எப்படி தினமலர் செய்தி, பார்க்கப்பட்ட நாள் 23 மே, 2011
மல்லச்சந்திரம் பெருங்கற்கால ஓவியங்களில் ஒன்று
தமிழ்நாட்டின் கிருஷ்ணகிரி மாவட்டத்தில் உள்ள மல்லச்சந்திரம் பகுதியில் நூற்றுக்கும் மேற்பட்ட பெருங்கற்கால கற்திட்டைகள் கண்டுபிடிக்கப்பட்டுளன. குறிப்பாக பத்துக்கும் மேற்பட்ட கல்திட்டைகளில் ஓவியங்கள் வரையப்பட்டுள்ளன. இவை வெள்ளை வண்ணத்திலும் ஒரு கல்திட்டையில் மூன்றுவரிசை ஓவியங்களும் மற்றவைகளில் நான்கு ஓவியங்களும் காணப்படுகின்றன. கோடுகளால் வரையப்பட்டுள்ள ஓவியங்களில் மனித உருவங்கள் அதிக அளவில் உள்ளன. இங்கு முக்கோண அமைப்புடைய மனித உருவங்களும் கோடுகளால் ஆன மனித உருவங்களும் இணைந்து காட்டப்பட்டுள்ளன. மலையைக் குறிப்பது போன்ற அமைப்புடைய கோடுகளும் அதன் கீழ்ப்பகுதியில் இரண்டு நேர்க்கோடுகளும் உள்ளன. இதற்கு மேல் செடியைப் போன்ற உருவமும் உள்ளன. இவை மலையையும், மலையின் மேல்பகுதியிலும் கீழ்ப்பகுதியிலும் உள்ள மரங்கள் மற்றும் செடிகளைக் குறிப்பதாக இருக்கலாம். சுடுமண் காதணியைப் போன்ற இரண்டு உருவங்கள் இவைகளின் மேல்பகுதியிலும் கீழ்ப்பகுதியிலும் இரண்டு புள்ளிகளும் இடப்பட்டுக் காட்டப்பட்டுள்ளன. விலங்குங்களின் மேல் அமர்ந்த நிலையிலுள்ள மனித உருவங்களும் இடம் பெற்றிருக்கின்றன. பெரும்பாலான மனித உருவங்களில் கைகளில் வட்டவடிவ ஆயுதங்கள் காட்டப்பட்டுள்ளன. அம்பை வில்லில் வைத்து எய்துகின்ற நிலையில் உள்ள உருவங்கள் இரண்டு இடங்களில் காணப்படுகின்றன. இவை வில், அம்பு போன்றுள்ளதால் பெருங்கற்கால மக்கள் வில்லைப் பயன்படுத்தும் அறிவு பெற்றிருந்தனர் என்பது தெளிவாகின்றது.

இதையும் காண்க
-------------

* மல்லச்சந்திரம் கற்திட்டைகள்

மேற்கோள்களும் குறிப்புகளும்
---------------------------

1. ↑   *தமிழகத் தொல்லியலும் வரலாறும் (தகடூர்ப்பகுதி)*. நியூ செஞ்சுரி புக் ஹவுஸ். 2009. பக். 128-129. பன்னாட்டுத் தரப்புத்தக எண்:978-81-234-1562-1.
**மலாயக் குடிபெயர்வும் யாழ்ப்பாணச் சமூகமும்** என்னும் நூல் 19 ஆம் நூற்றாண்டின் பிற்பகுதியிலும், 20 ஆம் நூற்றாண்டின் முற்பகுதியிலும் தொழில் காரணமாக யாழ்ப்பாணத்தவர் பலர் மலாயாவுக்குக் குடிபெயர்ந்து சென்றதனால் யாழ்ப்பாணச் சமூகத்தில் ஏற்பட்ட தாக்கங்கள் பற்றிய ஒரு ஆய்வு நூல் ஆகும். யாழ்ப்பாணப் பல்கலைக் கழகத்தில் வரலாற்றுத்துறைப் பேராசிரியரான சமாதிலிங்கம் சத்தியசீலன் இந்நூலை எழுதியுள்ளார். ஐக்கிய இராச்சியத்தைச் சேர்ந்த அயோத்தி நூலக சேவை இந்த நூலை 2006 ஆம் ஆண்டில் வெளியிட்டது.

நூல் வரலாறு
-----------

இந்த நூலின் அடிப்படை, இந்நூலாசிரியர் தனது முதுகலைப் பட்டத்துக்காகச் செய்த ஆய்வுகளும், அதனைத் தொடர்ந்து 1980 ஆம் ஆண்டு யாழ்ப்பாணப் பல்கலைக்கழகத்துக்குச் சமர்ப்பித்த ஆய்வுக் கட்டுரையும் ஆகும். மேற்குறித்த ஆய்வுக்குரிய காலத்தின் பின் எல்லை 1940ல் இருந்து1957 வரை விரிவாக்கப்பட்டு இந்நூலில் கூடுதலான தகவல்கள் சேர்க்கப்பட்டுள்ளன.

அண்மைக் காலத்தில் யாழ்ப்பாணத்தில் இருந்து கனடா, ஆசுத்திரேலியா மற்றும் பல ஐரோப்பிய நாடுகளுக்குக் குடிப்பெயர்ந்து வாழும் இலங்கைத் தமிழர்களுடைய வாழ்வில் காணப்படும் பண்புகளுக்கும், மலாயக் குடிபெயர்வுக் காலத்து வாழ்வில் கண்ட பண்புகளுக்கும் இடையே ஒத்த தன்மைகள் இருப்பதாகக் கூறும் நூலாசிரியர், இக்காலச் சூழலில் இந்த ஆய்வு, நூல் வடிவில் வெளிவரவேண்டியதன் முக்கியத்துவத்தை உணர்ந்த நண்பர்கள் தன்னை ஊக்குவித்ததாகக் குறிப்பிட்டுள்ளார்.

உள்ளடக்கம்
----------

இந்த நூலில் எடுத்துக்கொண்ட பொருள் குடிபெயர்ந்தமைக்கான காரணிகள், மலாயாவில் யாழ்ப்பாணத்தவர், அவர்களது வாழ்க்கை, மலாயத் தொடர்பும் யாழ்ப்பாணச் சமூகமும் ஆகிய தலைப்புக்களில் ஆராயப்பட்டுள்ளது. இதன் உள்ளடக்கம் ஒன்பது அத்தியாயங்களைக் கொண்டது. இவற்றுள் அறிமுகம், முடிவுரை என்பவற்றுக்கான அத்தியாயங்களைத் தவிர்த்து, எஞ்சிய ஏழு அத்தியாயங்கள் பின்வருமாறு பிரிக்கப்பட்டுள்ளன.

* குடிப்பெயர்வுக்கான காரணிகள்

அத்தியாயம் 2 - யாழ்ப்பாண மாவட்டத்தில் காணப்பட்ட நிலைமைகள்
அத்தியாயம் 3 - மலாயாவில் காணப்பட்ட நிலைமைகள்
* மலாயாவில் யாழ்ப்பாணத்தவர்:

அத்தியாயம் 4 - குடிப்பெயர்வும் குடித்தொகைப் பரம்பலும்
* மலாயாவில் யாழ்ப்பாணத்தவர் வாழ்க்கை:

அத்தியாயம் 5 - பொருளாதார நடவடிக்கைகள்
அத்தியாயம் 6 - அரசியல் நடவடிக்கைகள்
அத்தியாயம் 7 - சமூக நடவடிக்கைகள்

குறிப்புகள்
-----------

1. ↑  சத்தியசீலன், சமாதிலிங்கம். *மலாயக் குடிபெயர்வும் யாழ்ப்பாணச் சமூகமும்*, அயோத்தி நூலக சேவை, ஐக்கிய இராச்சியம், 2006. பக். vii.
2. ↑  சத்தியசீலன், சமாதிலிங்கம். *மலாயக் குடிபெயர்வும் யாழ்ப்பாணச் சமூகமும்*, அயோத்தி நூலக சேவை, ஐக்கிய இராச்சியம், 2006. பக். viii.

இவற்றையும் பார்க்கவும்
----------------------

* இலங்கைத் தமிழர் வரலாறு - தமிழ் நூல் பட்டியல்
**சூரா அர்-ராத்** (*Sūrat ar-Raʻd*, அரபு மொழி: سورة الرعد‎, "இடி") என்பது திருக்குர்ஆன் உடைய 13ஆவது அத்தியாயம் (சூரா) ஆகும். இது 43 வசனங்களைப் பெற்றுள்ளது. இது முகத்தத் என்னும் திருக்குர்ஆன் 
உடைய முகப்பு எழுத்துக்களைக் கொண்டுள்ளது. இந்த அத்தியாயமானது உண்மையின் சக்தி மற்றும் பொய்மையின் பலவீனம் ஆகியவற்றை விளக்குவதை முக்கிய நோக்கமாகக் கொன்டுள்ளது. இது 'இறைவன் ஒருவனே' என்னும் கொள்கை, இறைவனின் செய்தி, இறுதித் தீர்ப்பு நாள், தண்டனைகள் ஆகியவற்றை உறுதிப்படுத்துவதாக உள்ளது. 
சக்தி மற்றும் நிலைப்புத்தன்மை, பலவீனம் தவறுகள்(எத்தகைய தன்மையுடன் வெளிப்படுத்தியிருந்தாலும் சரி) , மேலும் பொய்யான கவர்ச்சிகரமான மாயைகள் ஆகியவற்றை மையமாகக் கொண்டு இந்த அத்தியாயம் சுழல்கிறது. 

நாம் பொய்மையினால் ஏற்படும் பொய்யான கவர்ச்சிகரமான மாயைகள் ஆகியவற்றால் ஏமாறக்கூடாது என்பதை வலியுறுத்துகிறது. ஏனெனில் நீக்க முடியாத அளவுக்கு பொய்மையானது உலகம் முழுவதும் பிரகாசமான ஒளியுடன் பரவி இருக்கிறது.

வெளி இணைப்புகள்
---------------

* Surah Ar-Ra'd Mp3 பரணிடப்பட்டது 2016-10-08 at the வந்தவழி இயந்திரம்

மேற்கோள்கள்
-----------

1. ↑  المر (அலீஃப் லாம் மீம் ரா)
**அரோல்டு டி. பாப்காக்** *(Harold Delos Babcock)* (ஜனவரி 24, 1882 - ஏப்பிரல் 8, 1968) ஓர் அமெரிக்க வானியலாளர் ஆவார். இவர் அமெரிக்க வானியலாலரான ஒரேசு வெல்கம் பாப்காக்கின் தந்தையார் ஆவார். இவர் ஆங்கிலேய, செருமானிய கால்வழி மூதாதையரைக் கொண்டவர். இவர் விசுகான்சின், எடுகர்ட்டனில் பிறந்தார். இவர் இலாசு ஏஞ்சலீசில் பள்ளிக் கல்வியை முடித்தார். பிறகு இவர்பெர்க்கேலியில் உள்ள கலிபோர்னியா பல்கலைக்கழகத்தில் 1901 இல் சேர்ந்தார். இவர் 1907 முதல் 1948 வரை மவுண்ட் வில்சன் வான்காணகத்தில் பணிபுரிந்தார். இவர் சூரியக் கதிர்நிரலியலில் சிறப்புத் தகுதி பெற்றவர். இவர் சூரிய மேற்பரப்பின் காந்தப்புலப் பரவலை படம் வரைந்தார். இவரும் இவரது மகனும் சில விண்மீன்களில் காந்தப்புலம் நிலவுவதை வெளிப்படுத்தினர். 

இவர் 1953 இல் புரூசு பதக்கம் வென்றார்.
நிலாக் குழிப்பள்ளம் ஒன்றுக்கு பாப்காக் என இவரது பெயர் இடப்பட்டுள்ளது. குறுங்கோள் 3167 பாப்காக் என (கூட்டாக இவர் பெயரிலும் இவரது மகன் பெயரிலும்) பெயர் இடப்பட்டுள்ளது.

மேற்கோள்கள்
-----------

1. ↑  NNDB entry
2. ↑  Hockey, Thomas (2009). *The Biographical Encyclopedia of Astronomers*. Springer Publishing. பன்னாட்டுத் தரப்புத்தக எண்:978-0-387-31022-0.. பார்த்த நாள்: August 22, 2012.
3. ↑  Bruce Medal page
[*தொடர்பிழந்த இணைப்பு*]

வெளி இணைப்புகள்
---------------

* National Academy of Sciences Biographical Memoir

### நினைவேந்தல்கள்

* Obs **88** (1968) 174 (one paragraph)
* QJRAS **10** (1969) 68
**தாவி ஆறு**, இந்தியாவின் சம்மு காசுமீர் மாநிலத்தின் ஜம்மு நகரின் குறுக்கே பாய்ந்து செல்கிறது. தாவி ஆறு ஜம்மு நகரின் ஊடாகப் பாய்ந்து ஜம்மு நகரை இரண்டாக பிரிக்கிறது. பழைய ஜம்மு நகருக்கு முழுமையான குடிநீர் தேவையை தாவி ஆறு வழங்குகிறது.

தாவி ஆற்றின் பிறப்பிடம்
-----------------------

தாவி ஆறு, ஜம்மு
ஜம்மு காஷ்மீர் மாநிலத்தில் உள்ள தோடா மாவட்டத்தின் தென்மேற்கே அமைந்த பாதர்வா எனுமிடத்தில் உள்ள காளி குந்தி பனியாற்றிலிருந்து, தாவி ஆறு உருவாகி தோடா மாவட்டம், உதம்பூர் மாவட்டம் மற்றும் ஜம்மு மாவட்டம் வழியாக பாய்ந்து செல்கிறது.

செயற்கை ஏரி
-----------

சம்மு காஷ்மீர் மாநிலத்தின் கோடைகாலத் தலைநகரான ஜம்மு நகரத்தின் குடிநீர் ஆதாரத்தைப் பெருக்க, சம்மு காஷ்மீர் மாநிலத்தில் முதன்முறையாக தாவி ஆற்றை ஒட்டி முப்பது கோடி ரூபாய் செலவில் பெரிய செயற்கை ஏரி ஒன்று 2012ஆம் ஆண்டிலிருந்து அமைக்கப்பட்டு வருகிறது.

புராணகால நம்பிக்கைகள்
---------------------

இராஜ பேகர் தேவதா என்பவர், ஜம்முவின் பட்டத்தரசரின் நோயை குணமாக்க தாவி ஆற்றை ஜம்மு நகருக்கு கொண்டு வந்ததாகவும், அதனால் மகிழ்ந்த பட்டத்தரசர் தேவதாவை ஜம்முவின் அரியணையில் அமர்த்தினார்.

மேற்கோள்கள்
-----------

விக்கிமீடியா பொதுவகத்தில்,  
 ***தாவி ஆறு***   
என்பதின் ஊடகங்கள் உள்ளன. 


1. ↑  J&K to get its first artificial lake by 2012

வெளி இணைப்புகள்
---------------
**தஞ்சாவூர் மருத்துவக் கல்லூரி** (*Thanjavur Medical College*) இந்தியாவின் தமிழ்நாட்டில் தஞ்சாவூர் மாவட்டத்தின் தலைநகரான தஞ்சாவூரில் அமைந்துள்ளது. இது சென்னையில் அமைந்துள்ள டாக்டர் எம். ஐி. ஆர். மருத்துவப் பல்கலைகழகத்தின் கீழ் இயங்கிக் கொண்டிருக்கிறது. இது தமிழகத்தில் உள்ள மிகப் பழமையான மருத்துவக் கல்லூரிகளில் ஒன்று.

வரலாறு
------

இந்த மருத்துவக் கல்லூரிக்கான அடிக்கல் அன்றைய இந்தியாவின் குடியரசுத் தலைவர் டாக்டர் ராஐேந்திர பிரசாத்தால் 1958இல் நடப்பட்டது. நிதி மற்றும் கல்லூரி அனுமதி அன்றைய தமிழக முதல்வர் காமராசரால் வழங்கப்பட்டது. அப்பொழுது சட்டமன்ற உறுப்பினராக இருந்த பரிசுத்தம் நாடார் கல்லூரிக்கான வைப்பு நிதியையும் அளித்து கல்லூரி கட்டுமானத்திற்காக மன்னர் சரபோஜி அரசுக் கல்லூரிக்கு வழங்கப்பட்ட நிலத்திலிருந்து 89 ஏக்கர் நிலத்தை அளித்தார்.

பயனாளிகள்
---------

தஞ்சாவூர், அரியலூர்; நாகப்பட்டினம், திருவாரூர் மற்றும் புதுக்கோட்டை மாவட்டங்களின் மருத்துவத் தேவைகளை பூர்த்தி செய்கிறது. இது தமிழ்நாடு மருத்துவக் கல்வி இயக்ககம் மூலமாக தமிழ்நாடு அரசால் நிறுவப்பட்டு செயல்பட்டு வருகிறது.

விரிவாக்கம்
-----------

650 படுக்கைகளுடன் 1960-ல் தொடங்கப்பட்ட இந்தக் கல்லூரி 300 படுக்கைகளுக்கு மேல் கொண்ட மருத்துவமனையுடன் மருத்துவ உயர் படிப்பு மற்றும் ஆராய்ச்சி நிறுவனமாக உருவெடுத்தது.

மேற்கோள்
--------

1. ↑  Thanjavur Medical College பரணிடப்பட்டது 2012-06-09 at the வந்தவழி இயந்திரம்
2. ↑  "தஞ்சாவூர் மருத்துவக் கல்லூரி மருத்துவமனை - Kungumam Tamil Weekly Magazine". *www.kungumam.co.in*. 2022-01-19 அன்று பார்க்கப்பட்டது.
எளிய அரைல் தொகுதியான ஒரு பீனைல் குழு "R" தொகுதியுடன் பிணைக்கப்பட்டுள்ளது.
**அரைல்** *(Aryl)* என்பது அரோமாட்டிக் வளையத்திலிருந்து தருவிக்கப்படும் ஒரு பதிலி அல்லது கரிம வேதியியல் வேதி வினைக்குழு என்று கருதப்படுகிறது. வழக்கமாக பீனைல், நாப்தைல், தையீனைல், இண்டோலைல், இத்யாதி  போன்ற ஒரு அரோமாட்டிக் ஐதரோ கார்பன் அரைலாகச் செயல்படுகிறது. பொதுமைப்படுத்தவும் சுருக்கக்குறியீடாகவுமே அரைல் என்ற சொல் பயன்படுத்தப்படுகிறது. வேதியியல் கட்டமைப்பு வரைபடங்களில் இடப்படும் "Ar" என்ற குறியீடு அரைல் குழுவிற்கான ஒர் இடம்பிடிப்பான் எனக்கருதப்படுகிறது. 

பீனைல்( C6H5 ) அரைல் குழுவிற்கு மிக எளிய ஓர் உதாரணமாகும். இது பென்சீனிலிருந்து தருவிக்கப்படுகிறது. தொலைல் குழு (CH3C6H4) தொலுயீனிலிருந்தும், சைலீல் குழு ((CH3)2C6H3) சைலீனிலிருந்தும் , நாப்தைல் குழு (C10H7) நாப்தலீன்|நாப்தலீனிலிருந்தும் தருவிக்கப்படுகின்றன. 

அரைலேற்றம் என்பது ஒரு வேதிப்பொருளுடன் அரைல் குழுவை இணைக்கின்ற ஒரு வேதிச் செயன்முறையாகும்.

மேற்கோள்கள்
-----------

1. ↑

இவற்றையும் காண்க
----------------

* அல்கைல்
* அரைல் ஐதரோகார்பன் ஏற்பி டையாக்சினை இலக்காகக் கொண்ட புரதம்
* அரோமாட்டிக் ஐதரோகார்பன்

1. ↑  Bock KW, Köhle C (2006). "Ah receptor: dioxin-mediated toxic responses as hints to deregulated physiologic functions". *Biochem. Pharmacol.* **72** (4): 393–404. doi:10.1016/j.bcp.2006.01.017. பப்மெட்:16545780.
**எண்கண் முருகன் கோயில்** தமிழ்நாடு திருவாரூர் மாவட்டத்தில் திருவாரூரிலிருந்து 13 கிலோமீட்டர் தொலைவில் உள்ள எண்கண் கிராமத்தில் உள்ள எண்கண் பிரம்மபுரீசுவரர் கோயிலில் ஒரு தனி சன்னதியாக உள்ள கோயிலாகும்.

முருகன் சன்னதி
--------------

முருகன் சன்னதிக்கு தெற்கு நோக்கிய வாயிலின் வழியே செல்லலாம்.

புராண வரலாறு
------------

பிரபலமான செவிவழிக் கதைகளின்படி, இந்த கோவிலில் முருகன் சிலையை செதுக்கிய சிற்பி, சிக்கல் மற்றும் எட்டுகுடி ஆகிய இடங்களில் சிற்பத்தை செதுக்கிய அதே நபர் எனப்படுகிறது. சிக்கலில் சிலை சிற்பம் செய்தபின், அச்சிற்பி தனது வலது கட்டைவிரலை வெட்டிகொண்டார், அதனால் அவர் சிக்கலில் உள்ள உருவத்தின் அழகை மிஞ்சும் எதையும் எங்கும் உருவாக்க மாட்டார் என்பதை உறுதிசெய்தார். எட்டுகுடி சிலை வடிவத்தை சிற்பிய பிறகு, அவர், அதன் அழகு சிக்கலில் உள்ள சிற்பத்தை மிஞ்சியதாக உணர்ந்து, தன்னை தண்டித்துக்கொள்ள தன் கண்களை குருடாக்கிக்கொண்டார். ஆகவே அவர், எங்கணில் முருகனின் சிலையை சிற்பம் போது, ஒரு பெண்ணின் உதவியை நாடினார். அப்போது தவறி அவர், அந்தப் பெண்ணின் ஒரு விரலை வெட்டி, இரத்தம் வெளியேற தொடங்கியது. இந்த இரத்தத் துளிகள் அவரது கண்களில் விழுந்து அவரது கண்களை குணப்படுத்தியது. சிற்பி பார்க்கமுடிவதை உணர்ந்தவுடன், ஆச்சரியத்துடன் "எங்கண்!" தமிழ் மொழியில் "என் கண்கள்" என்று பொருள்.

மேற்கோள்கள்
-----------

1. ↑  குங்குமம், ஆன்மிகம், இங்கண் (எண்கண்) பிரமீஸ்வரம்

வெளி இணைப்புகள்
---------------

* "Tourism in Tiruvarur district". District Administration, Tiruvarur. 2006-01-13 அன்று மூலம் பரணிடப்பட்டது. 2011-04-11 அன்று பார்க்கப்பட்டது.
* *Tourist Guide to Tamil Nadu*. Sura Books. பக். 76. ISBN 81-7478-177-3, ISBN 978-81-7478-177-2.

புகைப்படத்தொகுப்பு
------------------

* பிரம்மபுரீசுவரர் கோயில் ராஜகோபுரம்பிரம்மபுரீசுவரர் கோயில் ராஜகோபுரம்
* பிரம்மபுரீசுவரர் கோயில் வளாகம்பிரம்மபுரீசுவரர் கோயில் வளாகம்
* பிரம்மபுரீசுவரர் கோயிலின் பிறிதொரு தோற்றம்பிரம்மபுரீசுவரர் கோயிலின் பிறிதொரு தோற்றம்
**அரிமதி தென்னகன்** (Arimathi Thennagan, மார்ச் 12, 1934 – செப்டம்பர் 12, 2017) புதுச்சேரி யூனியன் பிரதேசத்தின் மூத்த தமிழ் புலவர்களில் ஒருவரும், எழுத்தாளரும் ஆவார்.

தொடக்க வாழ்க்கை
---------------

இவர் இயற்பெயர் **நாமதேவன்** ஆகும்.

கல்வி
-----

இவர் தமிழ் மீது கொண்ட பற்று காரணமாக, மயிலம் மடம் தமிழ் வித்துவான் கல்லூரியில் (தற்போது சிறீமத் சிவஞான பாலய சுவாமிகள் தமிழ்க் கல்லூரி) முறையாக தமிழ் படித்து வித்துவான் பட்டம் பெற்று, விழுப்புரம் மாவட்டம் திண்டிவனத்திலுள்ள குஷால் சந்த் பள்ளியில் தமிழ் ஆசிரியராக தனது வாழ்க்கையைத் தொடங்கினார்.

ஆசிரியப்பணி
-----------

1960-இல் புதுச்சேரி யூனியன் பிரதேசத்தில் தமிழ் ஆசிரியராகப் பணியில் சேர்ந்தார். 34 ஆண்டுகள் ஆசிரியராக பணியாற்றித் தலைமை ஆசிரியராக ஓய்வு பெற்றார்.

இலக்கியப்பணி
------------

தென்னகன், 200க்கும் மேற்பட்ட நூல்களைப் படைத்தார்.

முன்னாள் தமிழ்நாட்டு முதலமைச்சர்களான "பேரறிஞர்" கா. ந. அண்ணாதுரை, "கலைஞர்" மு. கருணாநிதி போன்றவர்களுடன் இலக்கியத் தொடர்பில் இருந்தார்.

பெற்ற விருதுகள்
---------------

* சிறந்த குழந்தைகள் இலக்கிய படைப்பிற்காக, மத்திய அரசின் *நேரு இலக்கிய விருது*.
* தமிழக அரசின் கலைமாமணி விருது மற்றும் பாவேந்தர் பாரதிதாசன் விருது.
* புதுச்சேரி அரசு கலை பண்பாட்டு துறையின் சிறந்த தமிழறிஞருக்கான *முதல் தமிழ்மாமணி விருது*.
* புதுச்சேரி அரசின் *கம்பன் புகழ் இலக்கிய விருது* மற்றும் *நேரு இலக்கிய விருது*

மறைவு
-----

12 செப்டம்பர் 2017 அன்று, தம்முடைய 84-ஆம் அகவையில் புதுச்சேரியில் காலமானார்.

மேற்கோள்கள்
-----------

1. ↑  தென்னகன், அரிமதி. "அரிமதி தென்னகன் காலமானார்". *தினமணி*. தினமணி. 23 December 2018 அன்று பார்க்கப்பட்டது.
2. ↑  "புதுவை எழுத்தாளர் அரிமதி தென்னகன்". *தினமலர்*. தினமலர்.
**எண்செய்யுள்** என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். பாட்டுடைத் தலைவன் ஒருவனின் ஊரையும் பெயரையும் சிறப்பித்து, பத்து முதல் ஆயிரம் பாடல்கள் வரை அமையப்பெற்றது இச் சிற்றிலக்கியம். இதன் பெயர் இதில் உள்ள பாடல்களின் எண்ணிக்கையைக் குறித்து அமையும். முத்தொள்ளாயிரம் என்னும் நூலை எடுத்துக் காட்டாகக் கொள்ளலாம். இந்நூல் சேர, சோழ, பாண்டியர்களைப் பாட்டுடைத் தலைவர்களாகக் கொண்டு ஒவ்வொருவர் மீதும் தொள்ளாயிரம் பாடல்கள் அமையப் பாடப்பெற்றது. இதனாலேயே இது முத்தொள்ளாயிரம் (மூன்று தொள்ளாயிரம்) எனப் பெயர் பெற்றது. 

ஒரு குறிப்பிட்ட எண்ணிக்கை கொண்ட பாடலை இறைவன் குடிகொண்டுள்ள அல்லது அரசன் வாழும் ஊரின் பெயரைச் சொல்லிப் புகழ்வது எண்செய்யுள்.   திருஈங்கோய்மலை எழுபது, திருவொற்றியூர் ஒருபா ஒருபது போன்ற நூல்களை இதற்கு எடுத்துக்காட்டாகக் குறிப்பிடலாம்.

எண்செய்யுள் நூல்கள் சில
-----------------------

* முத்தொள்ளாயிரம்
* அரும்பைத்தொள்ளாயிரம்

குறிப்புகள்
-----------

1. ↑  இலக்கண விளக்கம் பொருளதிகாரம் - பாட்டியல், பாடல் 848
2. ↑  பிரபந்த தீபிகை 15
3. ↑  பிரபந்த தீபம்-21

உசாத்துணைகள்
------------

* நவநீத நடனார், எஸ். கலியாண சுந்தரையரும் எஸ், ஜி. கணபதி ஐயரும் (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல்
* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.
* சுந்தரமூர்த்தி, கு. (பதிப்பாசிரியர்), முத்துவீரியம் பரணிடப்பட்டது 2010-07-16 at the வந்தவழி இயந்திரம்

இவற்றையும் பார்க்கவும்
----------------------

* சிற்றிலக்கிய வகை
* பாட்டியல்
**எண்கிழமை** என்பது கிறித்தவத்தில் ஒரு விழாவுக்குப்பின் வரும் எட்டாம் நாளையோ அல்லது சில பெருவிழாக்களுக்குப்பின் வரும் எட்டு நாட்களையும் கூட்டாகவோ குறிக்க பயன்படுத்தப்படும் பதமாகும்.[1]

கத்தோலிக்க திருச்சபையின் இலத்தீன் வழிபாட்டு முறையில்
----------------------------------------------------

திருத்தந்தை பன்னிரண்டாம் பயஸ் 23 மார்ச் 1955இல் வெளியிட்ட ஆணையின் படி கிறித்துமசு, உயிர்ப்பு ஞாயிறு மற்றும் பெந்தக்கோஸ்து ஆகிய விழாக்களுக்கு மட்டுமே எண்கிழமை கொண்டாடுவது நடைமுறையாக்கப்பட்டது. மேலும் 1969 நிகழ்ந்த மாற்றத்தில் பெந்தக்கோஸ்து விழா இப்பட்டியலில் இருந்து நீக்கப்பட்டது.[2]

உயிர்ப்பு விழாவின் எண்கிழமை *ஆண்டவரின் பெருவிழாக்கள்* (Solemnities of the Lord) என கொண்டாடப்படுகின்றன.[3] 30 ஏப்ரல் 2000, முதல் இவ்வெண்கிழமையின் இறுதிநாள் *இறை இரக்கத்தின் ஞியாயிறாக* கொண்டாடப்படுகின்றது.

கிறிஸ்து பிறப்பின் எண்கிழமை பின்வருமாறு ஒழுங்கு செய்யப்பட்டுள்ளது:

* கிறித்துமசு ஞாயிற்று கிழமையில் வருமாயின் திருக்குடும்ப விழா 30 டிசம்பரிலும் மற்ற ஆண்டுகளில் கிறிஸ்து பிறப்பின் எண்கிழமையில் வரும் ஞாயிறிலும் கொண்டாடப்படும்.
* 26 டிசம்பர்: புனிதர் ஸ்தேவான் விழா
* 27 டிசம்பர்: திருத்தூதர் யோவான் விழா
* 28 டிசம்பர்: மாசில்லா குழந்தைகள் விழா
* 29-31 டிசம்பர்: கிறிஸ்து பிறப்பின் எண்கிழமைகள்
* 1 ஜனவரி, இறைவனின் அன்னையாகிய தூய கன்னி மரியா - விழா[4]

மேற்கோள்கள்
-----------

1. ↑  Oxford Dictionary of the Christian Church (ஒக்ஸ்போர்ட் பல்கலைக்கழகப் பதிப்பகம் 2005 ISBN 978-0-19-280290-3), article *Octave*
2. ↑  *Calendarium Romanum* (Libreria Editrice Vaticana 1969)
3. ↑  *General Norms for Liturgical Year and Calendar*, 24
4. ↑  *General Norms for Liturgical Year and Calendar*, 35
**தாவீது அரசர் கல்லறை** அல்லது **தாவீதின் கல்லறை** (*King David's Tomb*; எபிரேயம்: קבר דוד המלך‎) என்பது 12 ஆம் நூற்றாண்டில் உருவான பாரம்பரியத்தின்படி இசுரயேல் அரசரான தாவீது அரசர் அடக்கம் செய்யப்பட்ட இடமாகும். இது எருசலேமின் சீயோன் மலையில் அமைந்துள்ளது. இக்கல்லறை முன்னாள் பைசாந்திய தேவாலயமான "ககியா சியோன்" அமைந்திருந்த மூலைப் பகுதியி உள்ள கீழ்த்தளத்தில் அமைந்துள்ளது. பழைய பைசாந்திய பாரம்பரியம் 4 ஆம் நூற்றாண்டு காலத்துக்குரியதும், கிறித்தவ விசுவாசத்தின் மூல சந்திப்பு இடமாக "இயேசுவின் மேல் அறை" என அடையாளங் காணப்பட்டது. இக்கட்டடம் தற்போது "புலம்பெயர் யெசிவா"வின் பகுதியாகவுள்ளது.

வரலாறு
------

கல்லறை "ககியா சீயோன்" என்ற பழைய ஆராதனை இல்லத்தின் எச்சங்களின் கீழ்ததள அறையின் மூலையில் அமைந்துள்ளது. இக்கட்டத்தின் மேல் தளம் இயேசுவின் மேல அறை என பாரம்பரியமாகக் கருதப்படுகிறது. தாவீது அடக்கம் செய்யப்பட்ட இடம் தெரியாதெனினும், டனாக் சீலோவாமுக்கு அண்மையில் தாவீதின் நகரின் தெற்குப் பக்கம் எனக் காட்டுகிறது. கி.பி 4 ஆம் நூற்றாண்டில், தாவீதும் அவருடைய தந்தையும் பெத்லகேமில் அடக்கம் செய்யப்பட்டதாக நம்பப்பட்டது. பின்னர் சீயோன் மலை என கி.பி 9 ஆம் நூற்றாண்டில் அழைக்கப்பட்ட இடத்தில் அடக்கம் செய்யப்பட்டதாக கருத்து காணப்பட்டது. துடேலா பெஞ்சமின் 1173 இல் எழுதிய எழுத்துப்படைப்பு இதுபற்றிய மீள் விபரிப்புக்குட்படுத்தியது. இரு யூதத் தொழிலாளிகள் தாவீதின் மூல அரண்மனைக்கு குறுக்காக சுரங்கம் தோண்டிக் கொண்டிருந்தபோது, பொன்னால் நிறைந்த முடியையும் செங்கோலையும் கண்டுபிடித்ததால் அவ்விடம் தாவீதின் கல்லறையாக இருக்க வேண்டும் என்ற தீர்மானிக்கச் செய்தது. தற்போது பாதுகாக்கப்பட்டுள்ள கோதிக் வெறுங்கல்லறை சிலுவைப் போர் வீரர்களால் கட்டப்பட்டது. சாமுவேல் நூலின்படி சீயோன் மலை தாவீதினால் வெற்றி கொள்ளப்பட்டது என்பதால் மத்தியகால யாத்திரிகர்களால் இவ்விடம் பிழையாக விளங்கிக் கொள்ளப்பட்டு, இங்குதான் அடக்கம் செய்யப்பட்டார் என கருதப்பட்டது. 1335 இல், பழைய தேவாலயம் பிரான்சிஸ்கன் சபையின் துறவியர் மடமாக மாறியதாயினும், கிரேக்க மரபுவழித் திருச்சபைத் தலைமைக் குருக்களுடனான பதட்டம் காரணமாக பிரான்சிஸ்கன் வாசிகள் இவ்விடத்தை மூடிவிட்டனர்.

எருசலேமிலுள்ள பிரான்சிஸ்கன் துறவியர் மடம் தற்போதுள்ள தாவீது அரசர் கல்லறைத் தொகுதியில் 16 ஆம் நூற்றாண்டில் அமைந்திருக்கவில்லை. அது ஒரு துறவியர் மடமாக அல்ல, மாறாக சிறிய துறவியர் மட அறையாக, தற்போதுள்ள தாவீதின் கல்லறையின் மேற்குப் பகுதியில் இறுதி இரவுணவு இடமாகக் கருதப்பட்டது. துறவியர் கழிவுகளை இன்றுள்ள கல்லறைத் தொகுதியில் கிழக்குப் பகுதியில் எறிவதற்குப் பயன்படுத்தினார்கள். சரிப் அஃமட் தயானி என்பவர் இன்று தாவீது அரசரின் கல்லறையப் பக்கம் கவனித்தில் கொள்ளப்படாமல் இருந்த கிழக்குப் பகுதியை துப்புரவு செய்து, 1490 களில் கட்டி முடித்தார். அவர் தற்போதுள்ள தொகுதியின் கிழக்குப் பகுதியில் முசுலிம் தொழுகைக்கான இடத்தை உருவாக்கினார். 1524 இல் எருசலேம் குடியிருப்பாளர்களால் பிரான்சிஸ்கன்கள் மலையிலிருந்து வெளியே அப்புறப்படுத்தப்பட்டனர். எருசலேம் குடியிருப்பாளர்களால் சரிப் அஃமட் தயானிக்கு வழங்கப்பட்ட பெயரான "இபன் டாவூட்" என்ற பெயரைக் கொண்ட முசுலிம் தொழுகைக்கான பள்ளிவாசலை சுல்தான் சுலைமான் என்பவரின் உதவியுடன் உருவாக்கப்பட்டது.

உசாத்துணை
---------

விக்கிமீடியா பொதுவகத்தில்,  
 ***David's Tomb***   
என்பதின் ஊடகங்கள் உள்ளன. 


1. 1 2 3  Rabbi Dr. Ari Zivotofsky, 'Where is King David Really Buried?,' The Jewish Press, May 15th 2014.
2. ↑  Limor, Ora (Jan 1, 2007). *"Sharing Sacred Space" in edited book In Laudem Hierosolymitani:*. Ashgate Publishing, Ltd.. பக். 227. .
**தஞ்சாவூர் நாயக்கர் வரலாறு**, குடவாயில் பாலசுப்ரமணியன் எழுதிய நூலாகும். தஞ்சையை ஆண்ட நாயக்கர்களின்  வரலாற்றைப் பற்றி இந்நூல் விரிவாக ஆராய்கிறது. தஞ்சையை சோழர்கள் முதல் நூற்றாண்டில் இருந்து 12ம் நூற்றாண்டு வரை ஆட்சி புரிந்தனர். அவர்கள் தங்கள் ஆட்சி காலத்தில் 90 கோயில்களை கட்டியுள்ளனர். அதன் பின் முத்தரையர்களும், 16ம் நூற்றாண்டில் நாயக்கர்களும், 17,18ம் நூற்றாண்டுகளில் மராத்தியர்களும் ஆட்சி புரிந்த போதிலும் சோழர்களின் காலம் பொற்காலம் என அழைக்கப்படுகிறது.

அமைப்பு
-------

இந்நூல் 10 தலைப்புகளையும், பின்னிணைப்புகளையும் கொண்டு அமைந்துள்ளது.

தலைப்புகள்
----------

நாயக்கர் அரசு உதயம், முதல் நாயக்க மன்னர், தஞ்சை செவ்வப்ப நாயக்கர், அவரது காலத்துக் குறிப்பிடத்தக்க வரலாற்று நிகழ்வுகள், அச்சுதப்ப நாயக்கர் - இரகுநாத நாயக்கர் இணைந்த ஆட்சி, இரகுநாத நாயக்கர், இராமபத்ர நாயக்கர், கோவிந்த தீட்சிதர், விஜயராகவ நாயக்கர், தஞ்சை நாயக்கர் காலக் கோட்டையும் அரண்மனையும், தஞ்சாவூர் நாயக்கர் ஆட்சியின் வரலாற்றுச் சுருக்கம் உள்ளிட்ட தலைப்புகளைப் பற்றி விரிவாக எடுத்துரைக்கப்பட்டுள்ளது.

பின்னிணைப்புகள்
---------------

விஜயராகவ நாயக்கரின் கையொப்பத்துடன் காணப்படும் அரிய செப்பேட்டுத்தொகுதி, தஞ்சாவூர் பள்ளிவாசல் கல்வெட்டு, படேவியா வெள்ளிப்பட்டயம், அரித்துவாரமங்கலம் செப்பேடு, மன்னார் மோகனப்பள்ளு, அருவிழி மங்கலம் செப்பேட்டுத் தொகுதி, விஜயராகவ நாயக்கரின் வெள்ளிப்பட்டயம் உள்ளிட்ட பல ஆவணங்கள் பின்னிணைப்புகளாகத் தரப்பட்டுள்ளன.

ஆதாரங்கள்
---------

1. ↑   Thanjavur Nayak Kings
2. ↑   தஞ்சாவூர் வரலாறு
**கௌதமிபுத்ர சதகர்ணி** (*Gautamiputra Satakarni*, கி.பி. 78-102) சாதவாகனர் ராஜவம்சத்தில் 23ஆம் அரசராக திகழ்ந்தார். சதவாகனர்களில் மிகப்பெரும் மன்னராக இருந்த கௌதமிபுத்ரன் தன் தந்தை சதகர்ணிக்கு பின் அரசன் ஆனார்.

வரலாறு
------

கௌதமிபுத்திர சதகர்ணி தன் பேரரசை பெரிதளவில் விரிவடைய வைத்து இரு அஸ்வமேத யாகங்களை நடத்தியவர். இவரது ஆட்சிக் காலத்தில் சகர்கள், கிரேக்கர்கள், மற்றும் பகலவர்கள் சாதவாகனப் பேரரசின் மீது படையெடுப்புகளை முறியடித்து சாதவாகனப் பேரரசை விரிவு படுத்தினார்.

கௌதமிபுத்திர சதகர்ணியின் நாணயம்
கௌதமிபுத்திர சதகர்ணியின் ஆட்சிப் பகுதியில் தக்கான பீடபூமி, சௌராஷ்டிரம், அவந்தி, இருந்ததாக நாசிக் கற்சிற்பங்கள் எடுத்துரைக்கிறது. மேலும் தென்னிந்தியாவின் காஞ்சியையும் வென்றுள்ளார்.

| சாதவாகனப் பேரரசுபொ.ஊ.மு. 100–பொ.ஊ. 2ம் நூற்றாண்டு |
| --- |
| 

|  |  |
| --- | --- |
|  |  |
| சிமுகன் | பொ.ஊ.மு. 100-70
 |
| கண்கன் | பொ.ஊ.மு. 70-60
 |
| முதலாம் சதகர்ணி | பொ.ஊ.மு. 70-60
 |
| இரண்டாம் சதகர்ணி | பொ.ஊ.மு. 50-25
 |
| சிவசுவதி | பொ.ஊ. 1ம் நூற்றாண்டு
 |
| கௌதமிபுத்ர சதகர்ணி | பொ.ஊ. 2ம் நூற்றாண்டு
 |
| வசிசுதிபுத்திர புலுமாவி | பொ.ஊ. 2ம் நூற்றாண்டு
 |
| வசிசுதிபுத்திர சதகர்ணி | பொ.ஊ. 2ம் நூற்றாண்டு
 |
| சிவசுகந்த சதகர்ணி | பொ.ஊ. 2ம் நூற்றாண்டு
 |
| யக்ஞ சிறீ சதகர்ணி | பொ.ஊ. 2ம் நூற்றாண்டு
 |

 |
| * பா
* உ
* தொ
 |

இதனையும் காண்க
--------------

* சாதவாகனர்
* முதலாம் ருத்திரதாமன்
* மேற்கு சத்ரபதிகள்

மேற்கோள்கள்
-----------

1. ↑  Rise of the Satavahana: Gautamiputra Satakarni
**அரியட் உவாட்சுவர்த் வின்சுலோ** (*Harriet Wadsworth Winslow*; 9 ஏப்ரல் 1796 – 14 சனவரி 1833) என்பவர் வெளிநாட்டுப் பணிகளுக்கான அமெரிக்க ஆணையர் குழுவில் இணைந்த ஒரு முக்கிய மறைப்பணியாளர் ஆவார்.

ஐக்கிய அமெரிக்காவின் கனெடிகட் மாநிலத்தில் நோரிச் என்ற இடத்தில் 1796 இல் இவர் பிறந்தார். இவர் தனது 23-ஆவது அகவையில் 1819 சனவரி 9 இல் சக மறைப்பணியாளரான வண. மிரோன் வின்சுலோவை மணந்தார். இவர்கள் இருவரும் அமெரிக்க இலங்கை மறைப்பணியின் ஒரு பகுதியாக இலங்கைக்கு அனுப்பப்பட்டனர். இவர்கள் 1819 சூன் 8 இல் இலங்கை வந்து சேர்ந்தனர்.

இவர்கள் 1820 பெப்ரவரி 17 இல் யாழ்ப்பாணம் வந்து சேர்ந்து, தமிழர்கள் மத்தியில் பணியாற்றிய உடுவில் மடப்பள்ளியில் நிலைகொண்டனர். அரியட் பெண்களின் கல்வியில் குறிப்பாகக் கவனம் செலுத்தினார். இவர் யாழ்ப்பாணம், உடுவிலில் உடுவில் மகளிர் கல்லூரியை ஆசியாவின் முதல் பெண்கள் உறைவிடப் பள்ளியாக 1824 சனவரியில் நிறுவினார். இக்கல்லூரியின் முதலாவது அதிபராகவும் பணியாற்றினார். இது மறைப்பணிக்கான மடப்பள்ளி என்றும் பெண்கள் மத்திய பள்ளி என்றும் அழைக்கப்பட்டது. அரியட் எண் கணிதம், புவியியல் ஆகிய பாடங்களில் கவனம் செலுத்தினார். தையல் மற்றும் வீட்டுக் கலைகளில் அறிவுறுத்தல்களை மேற்பார்வையிட்டார். பள்ளியின் ஆன்மிக வாழ்வில் ஆழ்ந்த அக்கறை கொண்ட இவர், தனது சொந்தக் குழந்தைகளைப் போலவே, ஒவ்வொரு நாளும் ஒரு சிறுமியை தனது பிரார்த்தனையில் நினைவுகூர்ந்தார். முதல் 50 ஆண்டுகளில் பட்டம் பெற்ற ஒவ்வொரு பெண்ணும் கிறித்தவர்களாக மாறினர். வின்சுலோ அவரது கணவரின் செயலாளராகவும் பணியாற்றினார். 1833 சனவரி 14 திங்கட்கிழமை காலையில் இறந்தார். இவரது இறப்புச் செய்தி அமெரிக்காவை எட்ட முன்னரே, அரியட்டின் ஒரு சகோதரி, எலிசபெத் கோயிட் அட்சிங்சு 1833 சூலை மாதம் அமெரிக்க இலங்கை மறைப்பணியில் சேர்ந்து கப்பலில் இலங்கை வந்து சேர்ந்தார். இவரது ஏனைய சகோதரிகளான சார்லோட் எச். செரி, அரியட் ஜோனா பெரி ஆகிய இரு சகோதரிகளுக்கு அருகில் அரியட் அடக்கம் செய்யப்பட்டார்.

மிரோன் வின்சுலோ தனது மனைவியின் நினைவுக் குறிப்பை எழுதி, அவர் இறந்து இரண்டு ஆண்டுகளுக்குப் பிறகு 1835 ஆம் ஆண்டில் அதை வெளியிட்டார்.

மேற்கோள்கள்
-----------

1. 1 2 3 4 5 6 7 8 9  Winslow, Harriet Wadsworth Lathrop (1796-1833) American missionary to Ceylon (Sri Lanka), பொசுட்டன் பல்கலைக்கழகம்
2. 1 2 3 4  HARRIET WINSLOW (1796-1833)

வெளி இணைப்புகள்
---------------

* Winslow, Miron. A Memoir of Mrs. Harriet Wadsworth Winslow, Combining a Sketch of the Ceylon Mission. New York: American Tract Society, 1835.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* United States
* நெதர்லாந்து

 |
| கல்விசார் | 
* CiNii

 |
| மற்றவை | 
* IdRef

 |